Ψητοί κεφτέδες με «φέτα» Κεφαλονιάς
Η βαρελίσια «φέτα» της Κεφαλονιάς μπορεί να μην είναι ΠΟΠ, αξίζει όμως δοκιμής, πλούσια, με έντονα πικάντικη «βαρελίσια» γεύση, θαυμάσιο άρωμα και μακρά επίγευση.
600 γρ. κιμάς μοσχαρίσιος, από ελιά, 1 ξερό κρεμμύδι, ψιλοκομμένο, 4 κουτ. σούπας ψιλοκομμένος μαϊντανός, 1 κουτ. γλυκού ρίγανη ξερή, 1/2 κουτ. γλυκού θυμάρι ξερό, 1 κουτ. σούπας κέτσαπ, 1 κουτ. σούπας μουστάρδα πικάντικη, 1 κουτ. σούπας ούζο, 3/4 φλιτζ. τσαγιού ψίχα από μπαγιάτικο ψωμί, μουλιασμένη και στυμμένη, 120 γρ. «φέτα» Κεφαλονιάς (στα σούπερ μάρκετ σκλαβενίτης), τριμμένη, 3/4 φλιτζ. τσαγιού τριμμένος πάγος (χτυπάμε στο μούλτι 2-3 παγάκια), 90 ml ελαιόλαδο, αλάτι, φρεσκοτριμμένο πιπέρι
Για τους κεφτέδες με «φέτα» Κεφαλονιάς, σε τηγάνι σοτάρουμε το κρεμμύδι με αλατοπίπερο στο μισό λάδι, σε χαμηλή φωτιά, για 10 λεπτά. Σε μεγάλο μπολ βάζουμε τα υπόλοιπα υλικά, εκτός από τον πάγο, και ζυμώνουμε καλά. Όσο ζυμώνουμε, ρίχνουμε σταδιακά τον πάγο. Σκεπάζουμε το μείγμα και το βάζουμε στο ψυγείο για 1 ώρα. Πλάθουμε 16 πλακέ κεφτέδες και ψήνουμε σε δυνατό γκριλ στον φούρνο, για 4-6 λεπτά από κάθε πλευρά.
Μοσχαρίσιος κιμάς,Φέτα